Halsey med kjønnskritikk under Nobelkonserten
- Dette er en pris som i år ikke tilhører en eneste kvinne, sa Halsey fra scenen.
Amerikanske Halsey holdt kritisk tale undre sin fremføring på Nobelkonserten. FOTO: AFP PHOTO / TOBIAS SCHWARZ / NTB Scanpix Vis mer
Publisert søndag 11. desember 2016 - 20:59
Sist oppdatert søndag 11. desember 2016 - 21:04
(Dagbladet): Søndag kveld ble årets Nobelprisvinner Colombias president Juan Manuel Santos hedret under Nobelkonserten av stabelen på Telenor Arena i Fornebu.
Dette er 23. gang Nobels Fredspriskonsert arrangeres til ære for vinneren.
I år opptrer Sting, Juanes, Icona Pop, Halsey, i tillegg til norske Marcus & Martinus og Highasakite.
Kritiserte kvinneandelen
Mens hun stod på scenen brukte Halsey også anledningen til å komme med kritikk av den lave kvinneandelen blant vinnerne av Nobelprisene.
Etter at hun har fremført sin første låt, tok hun frem et papir og leste:
- Mine damer og herrer. Nummeret på denne jakken viser forholdstallet mellom antall menn og kvinner som har mottatt en Nobel-pris, sier hun, og viser til tallet «20:1», som er skrevet med hvite bokstaver på den sorte skinnjakken hennes.
- Dette er en pris som anerkjenner store oppnåelser innen sosiale, kreative og forskningsbaserte felt. En pris som dette året ikke tilhører en eneste kvinne, sier Halsey.
- I stand til store ting
Hun fortsetter med å si at hun føler seg beæret som står på scenen under Nobel-konserten, med en stemme som blir hørt, og at hun vet at Nobelinstituttet deler hennes håp om at flere kvinner vil kunne ta plass på «Nobel-scenen».